

# ОБЩИНА ДОБРИЧКА

# НАБИРА ПРЕДЛОЖЕНИЯ ЗА ЧЛЕНОВЕ НА

# СЪВЕТА НА ДЕЦАТА

Община Добричка набира предложения за членове на Съвета на децата до 24 май 2019 г. Желаещите да кандидатстват могат да подадат документи на място или по пощата на адрес: град Добрич, ул.“Независимост“ №20, както и по електронен път на e-mail: obshtina@dobrichka.bg. Документите трябва да отговарят на изискванията на Процедурата по избор на членове на Съвета на децата, публикувана на официалния сайт на Община Добричка, гр. Добрич /[www.dobrichka.bg](http://www.dobrichka.bg) / .

Съветът на децата е консултативен орган към председателя на Държавна агенция за закрила на детето. Целта му е да насърчава детското участие в процесите на изработване на политики за децата и вземане на решения.

*Членовете на Съвета следва да отговарят на следните критерии:*

* Активност;
* Креативност;
* Толерантност;
* Ангажираност към обща кауза;
* Умение за водене на преговори и участие в групови дискусии;
* Ориентираност към резултати;
* Организаторски умения;
* Доказани умения да работи, мотивира и обединява децата;
* Умение за изказване на позиция от името на другите деца;
* Възможност за пътуване без придружител (не се отнася за деца от уязвими групи,

които имат нужда от подкрепа).

*Желаещите могат да кандидатстват за участие в подбор в следните направления:*

1. Членове на училищни форми за самоуправление, съгласно чл. 171 на Закона за предучилищното и училищното образование, или на детски /младежки съвети, парламенти и др.;

2. Представители на детски и младежки инициативи и програми, финансирани от бизнеса;

3. Представители на неправителствени организации, работещи с деца, както и потребители/доброволци в социални услуги за деца;

4. Индивидуални кандидатури.

 **Формуляр за кандидатстване и Мотивационно писмо може да изтеглите от сайта на Община Добричка.**

В срок до 30 май 2019 г. комисия, назначена от кмета на Община Добричка, ще разгледа постъпилите кандидатури и ще извърши подбор на членове на Съвета, съгласно посочените в Процедурата критерии и изготви предложение.

В срок до 15 юни 2019 г. одобрените предложения ще бъдат представени пред Областния управител.